શ્રીહરિએ કહ્યું, ‘આ પટેલે લીધો છે.’આ સાંભળી પેલા લોકોએ પટેલનું ગાડું ફંફોસ્યું, પણ કાંઈ મળ્યું નહીં. તેથી પટેલને ધાક-ધમકી આપવા લાગ્યા. પટેલે તો ના જ પાડી કે મેં લીધો નથી. છેવટે તેઓ હાથ વડે મારવા લાગ્યા. થોડો માર પડ્યો, તેવામાં એક માણસ દોડતો આવ્યો અને તેણે કહ્યું કે ‘ઘરેણાંનો ડબ્બો મળી ગયો છે.’આ સાંભળી જાનના લોકો પટેલને છોડી ચાલતા થયા.તે લોકોના ગયા પછી પટેલે શ્રીહરિને કહ્યું, ‘મહારાજ, તમે તો અંતર્યામી છો, તમે જાણો છો કે મેં ડબ્બો લીધો નથી, તો પણ તમે મને માર ખવરાવ્યો!’